open-index/open-wikipedia-markdown huggingface dataset:
Βλαντιμίρ Μινέεφ

Ο **Βλαντιμίρ Κωνσταντίνοβιτς Μινέεφ** (στα , γεν. στις 16 Φεβρουαρίου του 1990) είναι Ρώσος κικ μπόξερ κατηγορίας μεσαίων βαρών και αθλητής μεικτών πολεμικών τεχνών.

## Βιογραφικά στοιχεία και καριέρα
Ο Βλαντιμίρ Μινέεφ γεννήθηκε στην πόλη Γεκατερινμπούργκ της κεντρικής Ρωσίας, από όπου σύντομα μετακόμισε μαζί με τους γονείς του, για να μείνουν στο Σαράνσκ. Τόσο οι δυο του γονείς όσο και ο μεγαλύτερός του αδελφός ήταν γιατροί. Όπως θυμάται ο ίδιος ο Μινέεφ, ο ίδιος ήταν πολεμιστής από τα παιδικά του χρόνια, καθώς δεν περνούσε ούτε μια μέρα χωρίς να τσακωθεί με κάποιον. 

Ο Βλαντιμίρ Μινέεφ έχει κατακτήσει πολλά ερασιτεχνικά μετάλλια στο άθλημα του κικ μπόξινγκ, ενώ δύο φορές ανακηρύχθηκε πρωταθλητής Ευρώπης, το 2008 στην Πορτογαλία και το 2012 στην Τουρκία. 

Στις 5 Δεκεμβρίου του 2009,  Μινέεφ απέκλεισε τον Λευκορώσο Σεργκέι Ζελίνσκι από τον δεύτερο γύρο και κέρδισε το παγκόσμιο πρωτάθλημα W.A.K.O. Pro K1. 

Το 2012, αντιμετώπισε τον Γερμανό Ντάνιελ Ντόρερ για τον τίτλο βαρέων βαρών W.K.A. Ο Ντόρερ επέζησε από ένα συγκλονιστικό δεξί κροσέ στον δεύτερο γύρο και ο Μινέεφ κέρδισε τον αγώνα με ομόφωνη απόφαση μετά από τρεις γύρους. 

Ο Μινέεφ αντιμετώπισε επίσης τον Τούρκο Αλί Τσενίκ στο *Νύχτες Πάλης: Μάχη της Μόσχας 9* στη Μόσχα της Ρωσίας στις 15 Δεκεμβρίου 2012. Ο Μινέεφ έπεσε κάτω στον δεύτερο γύρο, αλλά ήταν καλύτερος στον πρώτο και τον τρίτο γύρο και κέρδισε έναν επιπλέον γύρο. Ο επιπλέον γύρος κατέληξε με νοκ ντάουν του Τσενίκ και την τελική νίκη του Μινέεφ.    

Ο Μινέεφ αντιμετώπισε τον Ολλανδό Revanho Blokland στο *Νύχτες Πάλης: Μάχη της Μόσχας* στις 23 Φεβρουαρίου 2013 και κέρδισε.  

Αντιμετώπισε επίσης τον Βραζιλιάνο Thiago Beowulf για το Πρωτάθλημα Κικ Μπόξινγκ Βαρέων Βαρών WKN στο *Νύχτα Πάλης* *Σεν Τροπέ* στο Σεν Τροπέ της Γαλλίας στις 4 Αυγούστου 2013,  όπου και κέρδισε. 

Παρέμεινε Πρωταθλητής Κικ Μπόξινγκ Βαρέων Βαρών WKN στους αγώνες *Νύχτα Πάλης: Μάχη της Μόσχας* XV στη Μόσχα της Ρωσίας στις 28 Μαρτίου 2014, νικώντας τον Sergej Maslobojev με απόφαση της πλειοψηφίας.  

Τέλος κέρδισε τον Μιχαήλ Τουτέρεφ στο *Νύχτα Πάλης* *Σεν Τροπέ* *II* στο Σεν Τροπέ στις 4 Αυγούστου 2014. 

## Βιβλιογραφικές αναφορές


## Εξωτερικοί σύνδεσμοι
* Προφίλ στο FightLife.ru
Κατηγορία:Πολεμικές τέχνες
Νάρκε

Το **Νάρκε** (, προφορά: [ˈnæ̌rːkɛ]) είναι σουηδική παραδοσιακή επαρχία, που βρίσκεται στο Σβίαλαντ στη νότια κεντρική Σουηδία. 

Συνορεύει με το Βέστμανλαντ στα βόρεια, το Σόντερμανλαντ στα ανατολικά, το Έστεργκετλαντ στα νοτιοανατολικά, το Βέστεργκετλαντ στα νοτιοδυτικά και το Βέρμλαντ στα βορειοδυτικά. Το Νάρκε έχει εμβαδόν 4.126 km² και συνολικό πληθυσμό 208.376. 

## Δουκάτο
Από το 1772, οι Σουηδοί/ές Πρίγκιπες/ίσσες φέρουν τον τίτλο του/ης Δούκα/ισσας από διάφορες επαρχίες και είναι αποκλειστικά μόνο ονομαστικός τίτλος.
*Πρίγκιπας Κάρολος (1560–1604), επίσης Δούκας του Σόντερμανλαντ 
*Πριγκίπισσα Μαρία (1579–1589), επίσης Δούκισσα του Σόντερμανλαντ 
*Πριγκίπισσα Χριστίνα (1592–1604), επίσης Δούκισσα του Σόντερμανλαντ 
*Πρίγκιπας Κάρολος Φίλιππος (1607–1618), επίσης Δούκας του Σόντερμανλαντ 
*Πρίγκιπας Ευγένιος (1865–1947)

## Παραπομπές

Κατηγορία:Γεωγραφία της Σουηδίας
Καταλήψεις κτιρίων στην Ελλάδα

Η ιστορία των καταλήψεων ξεκίνησε από την Αγγλία το 1649 με την ομάδα των Diggers (Σκαφτιάδες) να ξεκινούν μία κοινή καλλιέργεια σε περιοχή κοντά στο Λονδίνο  .  Στην Ευρώπη το κίνημα των καταλήψεων άρχισε από την Ολλανδία την δεκαετία του 1960, λόγω του νομικού πλαισίου της χώρας, και στην συνέχει επεκτάθηκε και σε άλλες ευρωπαϊκές χώρες (Ιταλία 1968, Ηνωμένο Βασίλειο 1969, Γερμανία 1970) . Στον Ελλαδικό Χώρο οι καταλήψεις ξεκίνησαν την δεκαετία του 80 καθώς υπήρχε αύξηση των ενοικίων και στην συνέχεια στις αρχές του δεκαετίας του 90 καθώς υπήρξε μεγάλη αύξηση της τιμής της γης και των κατοικιών.  Οι σημαντικότερες καταλήψεις στην Ελλάδα είναι : 

1.      Βαλτετσιού 42 Εξάρχεια τον Οκτώβριο του 1981  με την εκκένωση της να γίνεται βίαια στις 12/01/1982.

2.      Βίλλα Στέλλα στο Νέο Ηράκλειο  Αττικής το 1981.

3.      Κτήμα Δρακοπούλου στα Πατήσια Αττικής το 1981.

4.      Χαριλάου Τρικούπη 91 Αθήνα το 1985

5.      Λεωφόρου Νίκης 39’ στην Θεσσαλονίκη το 1985

6.      Φωτεινείου στην Αθήνα (Γ’ Σεπτεμβρίου και Πολυτεχνείου) το 1987

7.      Αρμενοπούλου 10 στην Θεσσαλονίκη το 1987

8.      Χαριλάου Τρικούπη 170 στην Αθήνα το 1988

9.      Κατάληψη 

Λέλας Καραγιάννη 37 στην Αθήνα το 1988 και η οποία είναι η μακροβιότερη   .

10.  Πάτμου και Καραβία στα Πατήσια  

11.  Βίλλα Αμαλία στην οδό Αχαρνών και Χευδερ από το 1990 έως το 2013 

12.  Βίλα Βαρβάρα στην Θεσσαλονίκη από 1994 εώς 1998 

13.   Κατάληψη Ευαγγελισμού στο Ηράκλειο Κρήτης 

14.  Roza Nera στα Χανιά Κρήτης 

15.  Ξενοδοχείο City Plaza στην Αθήνα από το 04/2016 ως  τον 07/2019 . Στους 39 μήνες της κατάληψης φιλοξενήθηκαν  πάνω από 2.500 μετανάστες από 13  χώρες.  Τα 100 δωμάτια του ξενοδοχείου χρησιμοποιούνταν για την φιλοξενία περίπου 350 μεταναστών ενώ τα υπόλοιπα για 26 σε πλήθος είχαν λειτουργία κοινόχρηστου χώρου με διαφορές χρήσης όπως αίθουσες για μαθήματα, για χωρό κ.α. 

16.  Κοινότητα Κατειλημμένων Προσφυγικών Λεωφόρου Αλεξάνδρας 

## Παραπομπές

## Εξωτερικοί σύνδεσμοι

# https://athens.indymedia.org/post/1415301/
# https://www.lifo.gr/now/greece/exarheia-mia-istoria-erota-amfisbitisis-gia-kath-exin-atithaso-athinaiko-galatiko-horio. Ανακτήθηκε στις 05/05/2021
# https://tvxs.gr/news/blogarontas/i-mikri-megali-istoria-ton-katalipseon-stin-ellada. Ανακτήθηκε στις 05/05/2021

## Βιβλιογραφία

# Αθανασιάδου, Ι. (2018). *Καταλήψεις  αυτοδιαχειριζόμενοι Χώροι και Στρατηγική Άγνοια: Χώρος και Γνώση ως Άσκηση     Εξουσίας* (Διπλωματική Εργασία)*.*     Θεσσαλονίκη : Αριστοτέλειο Πανεπιστήμιο Θεσσαλονίκης.  Ανακτήθηκε στις 05/05/2021 από : .
# Λέντζα, Ι. (2016). *Η     Ιδέα της Αυτοδιαχείρισης: Οι καταλήψεις ιδιωτικών ιδιοκτησιών στην Ελλάδα και οι δυνατότητες νομικής προστασίας των εμπλεκομένων* (Διπλωματική     Εργασία)*.* Αθήνα : Εθνικό     Μετσόβιο Πολυτεχνείο. * *Ανακτήθηκε στις 04/05/2021 από :
# Χίνης, Ι. (2015). Μία Αναρχική Προσέγγιση στον Πολεοδομικό     Σχεδιασμό : Θεσσαλονίκη (Διπλωματική Εργασία). Θεσσαλονίκη :  Αριστοτέλειο Πανεπιστήμιο Θεσσαλονίκης. Ανακτήθηκε στις 05/05/2021 από .

Κατηγορία:Αστικά κοινά
Σκωτσέζικες βουλευτικές εκλογές 2021

Στις 6 Μαΐου 2021 διεξήχθησαν **βουλευτικές εκλογές στη [[Σκωτία]]**, για να εκλεγούν τα 129 μέλη του Σκωτσέζικου Κοινοβουλίου.

Για τέταρτη συνεχόμενη φορά, το Εθνικό Κόμμα της Σκωτίας κατάφερε μεγάλη νίκη στις εκλογές και συνεπώς η Νίκολα Στέρτζιον θα σχηματίσει κυβέρνηση. Το ΣΕΚ κέρδισε τις 64 έδρες και χρειάζεται ακόμα μία για να έχει την πλειοψηφία στο κοινοβούλιο.

## Εκλογικό σύστημα
Τα 129 μέλη του Σκωτσέζικου κοινοβουλίου εκλέγονται με δημοκρατικές, άμεσες εκλογές, με μυστική και καθολική ψηφοφορία. Το εκλογικό σύστημα είναι μικτό, ως εξής:

* τα 73 μέλη εκλέγονται με απλό πλειοψηφικό σύστημα από ισάριθμες μονοεδρικές εκλογικές περιφέρειες. 
* τα 56 μέλη εκλέγονται με αναλογική εκπροσώπηση από 8 επταεδρικές εκλογικές περιφέρειες. Το εκλογικό όριο είναι 6-7%. Η κατανομή των εδρών γίνεται με μέθοδο Ντ'Οντ και Σύστημα Πρόσθετων Μελών, δηλαδή τα εκλεγμένα μέλη του πλειοψηφικού συνυπολογίζονται στην ποσόστωση της κατανομής.

Κάθε εκλογέας έχει δύο ψήφους, έναν για το πλειοψηφικό σύστημα και ένα για την αναλογική εκπροσώπηση. Δικαίωμα ψήφου έχουν όλοι οι πολίτες της Σκωτίας ηλικίας άνω των 16 ετών.

## Δημοσκοπήσεις
Στις πρόσφατες δημοσκοπήσεις του Μαΐου, το ΣΕΚ έρχεται πρώτο με 48% για το πλειοψηφικό και 37% για την αναλογική εκπροσώπηση. Ακολουθούν οι Συντηρητικοί με 22% και 22% αντίστοιχα, το Εργατικό Κόμμα με 21% και 18%.

## Αποτελέσματα
### Γενικά αποτελέσματα

## Παραπομπές


2021
Σκωτσε
Ουαλικές βουλευτικές εκλογές 2021

Στις 6 Μαΐου 2021 διεξήχθησαν **βουλευτικές εκλογές στην [[Ουαλία]]**, για να εκλεγούν τα 60 μέλη του Ουαλικού κοινοβουλίου.

Το Εργατικό Κόμμα Ουαλίας κέρδισε τις μισές έδρες του κοινοβουλίου και θα παραμείνει στην εξουσία για άλλη μία πενταετία.

## Εκλογικό σύστημα
Τα 60 μέλη του Ουαλικού κοινοβουλίου εκλέγονται με μικτό εκλογικό σύστημα, ως εξής:

* τα 40 μέλη εκλέγονται με απλό πλειοψηφικό εκλογικό σύστημα από ισάριθμες μονοεδρικές εκλογικές περιφέρειες.
* τα 20 μέλη εκλέγονται με αναλογική εκπροσώπηση από 5 τετραεδρικές εκλ. περιφέρειες. Η κατανομή των εδρών γίνεται με μέθοδο Ντ'Οντ και Σύστημα Πρόσθετων Μελών, δηλαδή τα εκλεγμένα μέλη του πλειοψηφικού συνυπολογίζονται στην ποσόστωση της κατανομής.

Κάθε εκλογέας έχει δύο ψήφους, έναν για το πλειοψηφικό και έναν για την αναλογική εκπροσώπηση. Δικαίωμα ψήφου έχουν όλοι οι πολίτες της Ουαλίας ηλικίας άνω των 16 ετών.

## Δημοσκοπήσεις
Στις πρόσφατες δημοσκοπήσεις του Μαΐου το Εργατικό Κόμμα Ουαλίας έρχεται πρώτο με 36% για το πλειοψηφικό σύστημα και 33% για την αναλογική εκπροσώπηση. Ακολουθούν οι Συντηρητικοί Ουαλίας με 28% και 25% αντίστοιχα, και το Κόμμα της Ουαλίας με 20% και 21%.

## Αποτελέσματα
### Γενικά αποτελέσματα

### Αναλυτικά αποτελέσματα

## Παραπομπές


2021
Κατηγορία:Εκλογές του 2021
Δημαρχιακές εκλογές Λονδίνου 2021

Στις 6 Μαΐου 2021 διεξήχθη **δημαρχιακή εκλογή στο Λονδίνο**. 

O Σαντίκ Καν διεκδίκησε την επανεκλογή του, και ακόμα 19 υποψήφιοι συμμετείχαν στην εκλογή. Ο Σαντίκ Καν επανεξελέγη δήμαρχος του Λονδίνου με το 55,2% των ψήφων.

## Εκλογικό σύστημα
Η εκλογή δημάρχου γίνεται με απλό πλειοψηφικό σύστημα δύο γύρων και ψήφο με σειρά προτίμησης. Ο κάθε εκλογέας βάζει δύο σταυρούς προτίμησης, τον 1 στην 1η επιλογή του και τον 2 στη 2η επιλογή του. Ο υποψήφιος που θα εξασφαλίσει την απόλυτη πλειοψηφία στον πρώτο γύρο, δηλαδή πάνω από 50% των ψήφων 1ης προτίμησης, ανακηρύσσεται νικητής. Αν κανένας νικητής δεν αναδειχθεί στον πρώτο γύρο τότε διεξάγεται δεύτερος γύρος στον οποίον συμμετέχουν οι δύο υποψήφιοι που πλειοψήφησαν στον πρώτο.

## Αποτελέσματα

## Δείτε επίσης
* Σούζαν Χολ

## Παραπομπές


Κατηγορία:Εκλογές στο Ηνωμένο Βασίλειο
Λονδι
Γουάλαμπι

μικρογραφία| Ένα Wallaby με κόκκινο λαιμό
To **γουάλαμπι** είναι ένα μικρού ή μεσαίου μεγέθους μακρόποδο ιθαγενές στην Αυστραλία και τη Νέα Γουινέα, ενώ έχουν εισαχθεί πληθυσμοί στη Νέα Ζηλανδία, τη Χαβάη, το Ηνωμένο Βασίλειο και σε άλλες χώρες. Ανήκει στην ίδια ταξινομική οικογένεια με τα καγκουρό. Ο όρος «γουάλαμπι» είναι μια άτυπη ονομασία που χρησιμοποιείται γενικά για κάθε μακροπόδο που είναι μικρότερο από καγκουρό ή από wallaroo. Υπάρχουν εννέα είδη (οκτώ που σώζονται και ένα εξαφανισμένο).

## Ετυμολογία
Η ονομασία *γουάλαμπι* προέρχεται από τη λέξη *walabi* ή *waliba* της γλώσσας Νταρούκ*.* Ένα άλλο αρχικό όνομα για το γουάλαμπι, που χρησιμοποιείται τουλάχιστον από το 1802, ήταν το *καγκουρό*. 

## Περιγραφή
μικρογραφία| Oικογένεια Agile wallaby
Έχουν ύψος 45 με 105 εκατοστά, ενώ η ουρά τους έχει μήκος 33 με 75 εκατοστά. Αν και τα μέλη των περισσοτέρων ειδών είναι μικρά, μερικά μπορούν να μεγαλώσουν σε μήκος περίπου δύο μέτρα (από το κεφάλι έως το τέλος της ουράς). Τα ισχυρά πίσω πόδια τους δεν χρησιμοποιούνται μόνο για τρέχουν με μεγάλες ταχύτητες και να κάνουν άλματα σε μεγάλα ύψη, αλλά και για να κλωτσούν τους εχθρούς τους. Τα γουάλαμπι έχουν επίσης μια ισχυρή ουρά που χρησιμοποιείται κυρίως για ισορροπία και υποστήριξη.

## Διατροφή
Τα γουάλαμπι είναι φυτοφάγα των οποίων η διατροφή αποτελείται από ένα ευρύ φάσμα χόρτων, λαχανικών, φύλλων και άλλων φυλλωμάτων. Λόγω της πρόσφατης αστικοποίησης, πολλά γουάλαμπι τρέφονται τώρα σε αγροτικές και αστικές περιοχές. Το γουάλαμπι καλύπτει τεράστιες αποστάσεις για φαγητό και νερό, κάτι που συχνά είναι σπάνιο στο περιβάλλον τους. Οι όχλοι των γουάλαμπι συσσωρεύονται συχνά γύρω από την ίδια τρύπα κατά τη διάρκεια της ξηρασίας.

## Απειλές
Τα γουάλαμπι αντιμετωπίζουν πολλές απειλές. Τα Ντίνγκο, τα κατοικίδια, τα άγρια σκυλιά, οι άγριες γάτες και οι κόκκινες αλεπούδες είναι μερικοί από τους θηρευτές τους. Οι άνθρωποι αποτελούν επίσης σημαντική απειλή για τα γουάλαμπι λόγω της αυξημένης αλληλεπίδρασής τους. Πολλά γουάλαμπι έχουν εμπλακεί σε τροχαία ατυχήματα, καθώς τρέφονται συχνά κοντά σε δρόμους και σε αστικές περιοχές.

## Βιότοπος
Τα γουάλαμπι ζουν σε όλη την Αυστραλία, και ιδιαίτερα στις πιο απομακρυσμένες περιοχές της. Υπάρχουν επίσης και στο νησί της Νέας Γουινέας. 

## Παραπομπές


## Εξωτερικοί σύνδεσμοι
* 

Κατηγορία:Μακροποδίδες
Πανόραμα Δράμας

Το **Πανόραμα** είναι οικισμός του Δήμου Δράμας στην Ανατολική Μακεδονία και την Περιφερειακή Ενότητα Δράμας.

## Γενικά στοιχεία
Το Πανόραμα βρίσκεται δίπλα και βορειοδυτικά της Δράμας σε απόσταση μόλις 2,5 χιλιόμετρα από το κέντρο της πόλης και ουσιαστικά αποτελεί προάστιό της. Είναι κτισμένος στους νότιους πρόποδες του λόφου Κορυλόβου σε υψόμετρο 141 μέτρα ενώ μέσα από αυτήν διέρχεται η επαρχιακή οδός Δράμας - Σκαλωτής. Στο χωριό δραστηριοποιείται ο Εξωραϊστικός Πολιτιστικός Σύλλογος Πανοράματος Δράμας που διοργανώνει αλλά και συμμετέχει στις πολιτιστικές δραστηριότητες της πόλης.

Αναφέρεται επίσημα ως ξεχωριστός οικισμός για πρώτη φορά το 1991 να απογράφεται στην τότε κοινότητα Καλλιφύτου. Σύμφωνα με το Σχέδιο Καλλικράτης μαζί με την Καλλίφυτο αποτελούν την τοπική κοινότητα Καλλιφύτου που υπάγεται στη δημοτική ενότητα Δράμας του Δήμου Δράμας και σύμφωνα με την απογραφή 2021 έχει 426 κατοίκους ενώ με την απογραφή 2011 είχε 318.

## Σημείωση
Στην ευρύτερη περιοχή της Δράμας και το Δήμο Προσοτσάνης υπάρχει ο συνώνυμος οικισμός Πανόραμα Δράμας.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Δράμας
Άγιος Ιωάννης ο Ξένος

Ο **άγιος Ιωάννης ο Ξένος** (970 - μετά το 1027) ήταν ασκητής και ιδρυτής εκκλησιών και μοναστηριών στη Κρήτη. Έγραψε την αυτοβιογραφία του η οποία σώζεται σε ένα χειρόγραφο του 15ου αιώνα που βρίσκεται στη Βιβλιοθήκη του Bodleian και ενα χειρόγραφο γνωστό ως Codex Cisamensis που αντιγράφηκε στην Κρήτη το 1703. Το Codex Cisamensis περιέχει επίσης ένα αντίγραφο της διαθήκης του.

## Παραπομπές


Κατηγορία:Άγιοι της Ορθόδοξης Εκκλησίας
Κατηγορία:Μεσαιωνική Κρήτη
Κατηγορία:Βυζαντινοί άγιοι
Κατηγορία:Βυζαντινοί μοναχοί
Κατηγορία:Ιδρυτές χριστιανικών μοναστηριών
Σεισμός στους Σοφάδες (1954)

Στις 30 Απριλίου 1954 ισχυρός σεισμός μεγέθους 7,0 βαθμών της κλίμακας Ρίχτερ προκάλεσε εκτεταμένες καταστροφές στους νομούς Καρδίτσας, Λάρισας, Τρικάλων, Φθιώτιδας, Μαγνησίας και Ευρυτανίας.

## Σεισμός
Ο σεισμός έγινε αισθητός σε όλη την Ελλάδα και προκλήθηκε από το ρήγμα των Σοφάδων το οποίο έχει μήκος 52 χιλ. και είχε επίκεντρο τη θέση Κομμένο Τζαμί 3 χλμ. κοντά στο σημερινό Νέο Μοναστήρι.

Ο μεγαλύτερος προσεισμός έγινε στις 25 Απριλίου και ήταν μεγέθους 4,6 βαθμών της κλίμακας Ρίχτερ ενώ ο μεγαλύτερος μετασεισμός έγινε στις 4 Μαΐου και είχε μέγεθος 5,7 βαθμών της κλίμακας Ρίχτερ.

## Καταστροφές και θύματα
25 άνθρωποι σκοτώθηκαν 117 τραυματίστηκαν και 28.673 κτίρια υπέστησαν βλάβες (6.599 καταστράφηκαν), η πόλη των Σοφάδων καταστράφηκε σχεδόν ολοκληρωτικά, ενώ τα χωριά  Πασχαλίτσα, Νέο Ικόνιο, Ασημοχώρι, Φύλλο, Γραμματικό, Οθωμανικό υπέστησαν σοβαρές ζημιές. Εξαιρετικά μεγάλες ζημιές υπέστησαν οι πόλεις της Καρδίτσας αλλά και των Φαρσάλων.

Παρατηρήθηκαν φαινόμενα ρευστοποίησης, υδρογεωλογικές μεταβολές και διαρρήξεις εδάφους (η μεγαλύτερη από τις οποίες είχε μήκος 5χλμ και διέκοψε τη γραμμή του τρένου).

## Παραπομπές


Σοφαδες
Κατηγορία:Ιστορία της Καρδίτσας
Κατηγορία:Καταστροφές στην Ελλάδα
Σεισμός στον Άγιο Ευστράτιο το 1968

Στις 19 Φεβρουαρίου του 1968 ισχυρός σεισμός 7,2 βαθμών της κλίμακας Ρίχτερ έπληξε το Βόρειο Αιγαίο και κυρίως το νησί του Αγίου Ευστρατίου.
## Σεισμός
Ο σεισμός είχε μέγεθος 7,2 Ρίχτερ, σημειώθηκε στις 19 Φεβρουαρίου 1968 ώρα 22:45:45 και είχε επίκεντρο 19 χιλιόμετρα νοτιοδυτικά του Αγίου Ευστρατίου.

Ο μεγαλύτερος προσεισμός εκδηλώθηκε στις 6 Φεβρουαρίου, μεγέθους 4,0 Ρίχτερ. Μετά τον κύριο σεισμό ακολούθησαν πολλοί μετασεισμοί, ο μεγαλύτερος των οποίων έγινε στις 24 Απριλίου, μεγέθους 5,5 Ρίχτερ.
## Καταστροφές και θύματα
20 άνθρωποι σκοτώθηκαν, 39 τραυματίστηκαν, 175 κτίρια κατέρρευσαν ενώ 2.348 υπέστησαν βλάβες. Μικρότερης έκτασης ήταν οι ζημιές στη Λήμνο, τη Λέσβο και τη Βόρεια Εύβοια. Στην Πέργαμο της Μικράς Ασίας σπίτια κατέρρευσαν και σκοτώθηκε 1 άνθρωπος.

## Τσουνάμι
Παρατηρήθηκε τσουνάμι στις νότιες ακτές της Λήμνου, το οποίο στο λιμάνι της Μύρινας είχε ύψος 1,2 μ.

## Παραπομπές


Αγιος Ευστρατιος 1968
Κατηγορία:Άγιος Ευστράτιος
Κατηγορία:Καταστροφές στην Ελλάδα
Μπαγιάν

Το **μπαγιάν** () είναι είδος χρωματικού ακορντεόν με κουμπιά που αναπτύχθηκε στη Ρωσία στις αρχές του 20ού αιώνα. Πήρε το όνομα του από τον βάρδο Μπογιάν, ο οποίος έζησε τον 11ο αιώνα.

right|μικρογραφία|128x128εσ|Χρωματικό σύστημα κουμπιών (τύπος Β), ο οποίος είναι γνωστός κυρίως με την ονομασία ''Σύστημα της Μόσχας''. Τα περισσότερα ρώσικα μπαγιάν ακολουθούν αυτό το σύστημα.
right|μικρογραφία|128x128εσ|"Δυτικοευρωπαϊκό", σύστημα χρωματικών κουμπιών (τύπος Γ)
## Χαρακτηριστικό
Το μπαγιάν διαφέρει από τα δυτικά χρωματικά ακορντεόν κουμπιών σε μερικές λεπτομέρειες της κατασκευής:

* Το καλάμι είναι ευρύτερο και ορθογώνιο (και όχι τραπεζοειδές).
* Τα καλάμια συχνά συνδέονται σε μεγάλες ομάδες σε μια κοινή πλάκα (και όχι σε ζεύγη). Οι πλάκες βιδώνονται στο μπλοκ καλαμιού (και δεν συνδέονται με κερί).
* Το πληκτρολόγιο της πλευράς της μελωδίας συνδέεται κοντά στη μέση του σώματος (και όχι στο πίσω μέρος).
* Τα καλάμια γενικά δεν συντονίζονται με τρέμολο.
* Οι διακόπτες της έκτασης φωνής μπορεί να λειτουργούν με το πηγούνι σε ορισμένα μεγαλύτερα μοντέλα. Αυτό είναι επίσης δυνατόν σε μερικά μεγαλύτερα ευρωπαϊκά ακορντεόν που διαθέτουν κουμπιά.
* Η μειωμένη σειρά χορδών μετατοπίζεται, έτσι ώστε η μειωμένη χορδή G να είναι εκεί που θα περίμενε κανείς να βρίσκεται η μειωμένη χορδή C στο Σύστημα μπάσων Στραντέλλα.
* Οι διακόπτες των μετατροπέων που μεταβαίνουν από τις τυποποιημένες προεγκατεστημένες χορδές στο ελεύθερο μπάσο (μεμονωμένες νότες μπάσων) είναι κοινές στα μεγαλύτερα όργανα. Σε αντίθεση με τις δυτικές συμβάσεις, στην λειτουργία ελεύθερου μπάσου οι χαμηλές νότες είναι στο κάτω μέρος του οργάνου και οι υψηλές νότες στο πάνω μέρος.
* Τα νεότερα όργανα μπορεί να διαθέτουν μια έκταση φωνής όπου κάθε τόνος που παίζεται στην πραγματικότητα παράγει ένα τέλειο πέμπτο.

Οι διαφορές στην εσωτερική κατασκευή δίνουν στο μπαγιάν μια διαφορετική χρώμα τόνου από τα δυτικά όργανα, ενώ το μπάσο έχει πολύ πληρέστερο ήχο. Λόγω της εμβέλειας και της καθαρότητας του τόνου του μπαγιάν, τα μπαγιάν είναι συχνά το όργανο επιλογής για τους βιρτουόζους του ακορντεόν που παίζουν κλασική και σύγχρονη κλασική μουσική. Δύο σοβιετικοί συνθέτες νοτών που έγραφαν συνθέσεις για μπαγιάν είναι οι Βλαντισλάβ Ζολοτάριοφ και Σοφία Γκουμπαϊντουλίνα. Ο Σλοβάκος συνθέτης Πέτερ Μαχάιντικ συνέθεσε το Κοντσέρτο για δύο Μπαγιάν και Ορχήστρα, το οποίο πρωτοπαίχτηκε από το Acco Duo (Μίραν Βαουπότιτς και Ιβάνα Λέβακ-Βαουπότιτς), με τη Συμφωνική Ορχήστρα της Πομοριανής Φιλαρμονικής υπό τον Αλεξάντερ Γκρεφ, στη Φιλαρμονική Παντέρεφσκι στο Μπίντγκοστς της Πολωνίας στις 4 Ιουνίου 2009. Ο Ρώσος δεξιοτέχνης μπαγιάν Στας Βεγκλέφσκι έχει κάνει πρεμιέρα σε σύγχρονα έργα των Γιεχούντα Γιανάι, Άντονι Γκάλα-Ρίνι και Γουίλιαμ Σούσμαν.

## Παραπομπές


## Πηγή
* Cherkaskyi, L. *Ukrainski narodni muzychni instrumenty*. Tekhnika, Kyiv, Ukraine, 2003. 262 pages. ISBN&nbsp;978-966-575-111-3.

Κατηγορία:Σελίδες με μη επιθεωρημένες μεταφράσεις
Κατηγορία:Αερόφωνα
Κατηγορία:Πληκτροφόρα μουσικά όργανα
Κατηγορία:Παραδοσιακά μουσικά όργανα
Αθλητική Ομάδα Διόνυσος Έμπας (πετοσφαίριση γυναικών)

Η **Αθλητική Ομάδα Διόνυσος Έμπας** είναι μια κυπριακή πετοσφαιρική ομάδα γυναικών με έδρα την Έμπα. 

## Ιστορία
Η Αθλητική Ομάδα Διόνυσος Έμπας ιδρύθηκε στις 20 Σεπτεμβρίου 2013 για να καλύψει το κενό που είχε αφήσει η αναστολή λειτουργίας του Διόνυσου Στρουμπίου. Ιδρυτές της ομάδας ήταν φίλοι του Διόνυσου Στρουμπίου.

Η γυναίκεια ομάδα πετοσφαίρισης του σωματείου δημιουργήθηκε το 2020 και συμμετείχε για πρώτη φορά σε διοργάνωση της ΚΟΠΕ την περίοδο 2020-21 στο πρωτάθλημα Β΄ κατηγορίας 2020-21. Η έδρα της ομάδας είναι στην κοινότητα Έμπας.

## Παραπομπές


Κατηγορία:Αθλητικοί σύλλογοι Επαρχίας Πάφου
Κατηγορία:Ιδρύσεις πετοσφαιρικών ομάδων το 2020
Κατηγορία:Πετοσφαιρικές ομάδες Κύπρου
Κατηγορία:Έμπα
Δικέφαλος Γερίου (πετοσφαίριση γυναικών)

Ο **Δικέφαλος Γερίου** είναι μια κυπριακή πετοσφαιρική ομάδα γυναικών με έδρα το Γέρι. 

## Ιστορία
Το σωματείο Δικέφαλος Γερίου ιδρύθηκε το 1943. Στις αρχές της δεκαετίας 2010-2020 δημιούργησε ακαδημίες πετοσφαίρισης καθώς και ομάδες παγκορασίδων (U14) και κορασίδων (U16) που συμμετείχαν στα αναπτυξιακά πρωταθλήματα της Κυπριακής Ομοσπονδίας Πετοσφαίρισης (ΚΟΠΕ). Το 2017 δημιούργησε και ομάδα νεανίδων (U18). 

Η γυναίκεια ομάδα του Δικέφαλου Γερίου δημιουργήθηκε το 2019. Η πρώτη συμμετοχή της σε διοργάνωση της ΚΟΠΕ ήταν στο πρωτάθλημα Β΄ κατηγορίας 2019-20. Την περίοδο 2020-21 τερμάτισε στη 2η θέση του πρωταθλήματος και συμμετείχε σε αγώνες μπαράζ με την 7η ομάδα του πρωταθλήματος Α΄ κατηγορίας 2021. Ο Δικέφαλος κέρδισε τους αγώνες και προβιβάστηκε στην Α΄ κατηγορία.

## Τίτλοι-Διακρίσεις
* Β΄ Κατηγορία:
** Πρωταθλητής (2): 2024, 2026
* Κύπελλο Β΄ Κατηγορίας:
** Κυπελλούχος (1): 2024

## Παραπομπές


Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις πετοσφαιρικών ομάδων το 2019
Κατηγορία:Πετοσφαιρικές ομάδες Κύπρου
Κατηγορία:Γέρι
Άγγελος Τσέκερης

Ο **Άγγελος Τσέκερης** (Αθήνα, 1962) είναι Έλληνας δημοσιογράφος. Διετέλεσε διευθυντής της εφημερίδας του ΣΥΡΙΖΑ-Π.Σ., *[[Η Αυγή]]*, καθώς και διευθυντής του Γραφείου Τύπου του πρώην πρωθυπουργού, Αλέξη Τσίπρα, από το 2015 έως το 2018). 

## Βιογραφικά στοιχεία
Γεννήθηκε στην Αθήνα το 1962. και είναι γιος του ιστορικού στελέχους της Αριστεράς, Φοίβου Τσέκερη.

## Σπουδές και σταδιοδρομία
Έχει σπουδάσει Μηχανολόγος Μηχανικός στο ΕΜΠ. Σήμερα είναι δημοσιογράφος και αρθρογράφος στην εφημερίδα *Η Αυγή*.

Έχει καθημερινή εκπομπή στον ραδιοφωνικό σταθμό Στο Κόκκινο 105,5, ενώ αρθρογραφεί επίσης στο περιοδικό ''Σχεδία''. Κείμενά του έχουν δημοσιευτεί παλιότερα στα περιοδικά ''Αντί'', και ''Γαλέρα'', και την εφημερίδα *[[Athens Voice]]*.

Στις 12 Ιανουαρίου 2022 ο Άγγελος Τσέκερης ανακοίνωσε ότι σταματάει την κυκλοφορία του το καθημερινό φύλλο της εφημερίδας *Η Αυγή* και ο ίδιος παραιτείται, καθώς απέτυχε να αυξήσει την αναγνωσιμότητά της και να κάνει την εφημερίδα οικονομικά βιώσιμη.

## Παραπομπές


Κατηγορία:Έλληνες δημοσιογράφοι του 20ού αιώνα
Τομ Γουλφ

Ο **Τόμας Γουέστερμαν Γούλφ** (αγγλικά: *Thomas "Tom" Westerman Wolf*, 17 Νοεμβρίου 1948), είναι Αμερικανός πολιτικός και επιχειρηματίας, που υπηρέτησε ως 47ος Κυβερνήτης της Πενσυλβάνιας από το 2015 έως το 2023. Είναι μέλος του Δημοκρατικού Κόμματος.

Προηγουμένως, υπηρέτησε ως πολιτειακός Υπουργός Εσόδων της Πενσυλβάνιας από το 2007 έως το 2008. Επίσης, έχει εργαστεί ως διευθύνων σύμβουλος (CEO) στην εταιρεία της οικογένειάς του, στην "The Wolf Organization".

Εξελέγη στο αξίωμα του Κυβερνήτη της Πενσυλβάνιας, στις κυβερνητικές εκλογές του 2014, με ποσοστό 54.9% έναντι 45.1% του τότε εν ενεργεία Ρεπουμπλικανού Κυβερνήτη Τομ Κόρμπετ, τον οποίο νίκησε. Επανεξελέγη στο αξίωμα, στις κυβερνητικές εκλογές του 2018, με ποσοστό 57.8% έναντι 40.7% του Ρεπουμπλικανού ανθυποψήφιού του.

## Βιογραφία
Ο Τομ Γουλφ, γεννήθηκε τον Νοέμβριο του 1948 στο Μάουντ Γουλφ της Πενσυλβάνιας (ένα χωριό στο νοτιοανατολικό τμήμα της πολιτείας), όπου και μεγάλωσε. Αποφοίτησε το Λύκειο "The Hill School" στο Πότσταουν (μια περιοχή έξω από την Φιλαδέλφεια) το 1967. Σπούδασε Δημόσια Διοίκηση και Κυβέρνηση στο Κολλέγιο Ντάρτμουθ, απ'όπου έλαβε πτυχίο (BA) το 1972, με διάκριση.

Πραγματοποίησε μεταπτυχιακές σπουδές στην Φιλοσοφία, στο Πανεπιστήμιο του Λονδίνου, λαμβάνοντας μεταπτυχιακό δίπλωμα (MPhil) το 1978. Στη συνέχεια, πραγματοποίησε διδακτορικές σπουδές πάνω στην Πολιτική Επιστήμη, στο Τεχνολογικό Ινστιτούτο της Μασαχουσέτης (MIT), και έλαβε διδακτορικό δίπλωμα (PhD) το 1981.

### Προσωπική ζωή
Είναι παντρεμένος από το 1975, με την Φράνσις Ντόνελι, με την οποία έχουν αποκτήσει μαζί δύο παιδιά. Είναι μέλος της Επισκοπικής Εκκλησίας.

## Παραπομπές


Κατηγορία:Κυβερνήτες της Πενσυλβάνια
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί επιχειρηματίες
Πανόραμα Προσοτσάνης Δράμας

Το **Πανόραμα**, γνωστό παλαιότερα ως **Καλαπότι**, είναι ορεινό χωριό της Ανατολικής Μακεδονίας στην Περιφερειακή Ενότητα Δράμας.

## Γεωγραφία - Ιστορία
Το Πανόραμα βρίσκεται στις πλαγιές του Μενοίκιου όρους σε υψόμετρο 560 μέτρα, νοτιοδυτικά της κορυφής Άγιος Παύλος (υψομ. 1.769 μέτρα), σε απόσταση 33 χλμ. Δ.-ΒΔ. από τη Δράμα και 17 χλμ. Δ.-ΒΔ. από την Προσοτσάνη (έδρα του δήμου). Το χωριό είναι κτισμένο σε περιοχή κατάφυτη από καστανιές και μέσα από αυτό ξεκινάει ο χείμαρρος Ξερόλακος που αφού περάσει τη "διάβαση Καλαποτίου" και στη συνέχεια δίπλα από τη Γραμμένη καταλήγει στον Αγγίτη ποταμό. Αξιοθέατο είναι η εκκλησία της Κοίμησης της Θεοτόκου που κτίστηκε το 1841 και διατηρεί σχεδόν αναλλοίωτη την αρχική της μορφή.

Την περίοδο της τουρκοκρατίας η ονομασία του ήταν *Καλαπότι* και αναφέρεται επίσημα, μετά την απελευθέρωση, το 1920 στο ΦΕΚ 2Α - 04/01/1920 να προσαρτάται στην τότε κοινότητα Καρλικόβης (σημ. Μικρόπολη). Το 1928 το όνομα διορθώνεται σε Παλαιό Καλαπότι και το 1934 με το ΦΕΚ 48Α - 03/02/1934 ορίζεται έδρα της ομώνυμης νεοϊδρυθείσας κοινότητας. Το 1953 με ΦΕΚ 86Α - 11/04/1953 μετονομάστηκε σε Πανόραμα.****** Σύμφωνα με το Πρόγραμμα «Καλλικράτης» αποτελεί την τοπική κοινότητα Πανοράματος που υπάγεται στη δημοτική ενότητα Προσοτσάνης του Δήμου Προσοτσάνης και σύμφωνα με την απογραφή του 2021 έχει πληθυσμό 20 κατοίκους, από 42 το 2021.

### Ιερός Ναός Αγίου Δημητρίου
Σε απόσταση 3 χλμ. Δ.-ΒΔ. από το χωριό, σε πλάτωμα μετά από καστανόδασος και με πανοραμική θέα, βρίσκεται η εκκλησία του Αγίου Δημητρίου. Πρόκειται για το παλιό καθολικό ερειπωμένης πλέον μονής που χρονολογείται στα 1865. Είναι τύπου εγγεγραμμένου σταυροειδούς με επιδράσεις από το Άγιο Όρος, έχει οκταγωνικό τρούλο στην οροφή και στο εσωτερικό της διακοσμείται με τοιχογραφίες χρονολογίας του 1874 και ξυλόγλυπτα άριστης τέχνης (δεσποτικό, προσκυνητάρι). Οι εικόνες του τέμπλου χρονολογούνται στα 1866 και 1872 και φέρουν την υπογραφή ζωγράφων του Μελένικου και του Νευροκοπίου.

## Παραπομπές


## Εξωτερικοί σύνδεσμοι
* Ιερός Ναός Αγίου Δημητρίου από το περιοδικό "*Εκδηλώσεις & Δρώμενα 2018" του* Δήμου Προσοτσάνης - σελ. 16,17 του pdf.
* Φωτογραφίες από το Πανόραμα στον ιστότοπο https://www.greece.com/
* Υπεραιωνόβιος πλάτανος στο Πανόραμα (Καλαπότι) Δράμας  στον ιστότοπο https://dramania.gr/ 

Κατηγορία:Χωριά της περιφερειακής ενότητας Δράμας
Κατηγορία:Δήμος Προσοτσάνης
Κυβερνήτης της Πενσυλβάνια

Ο **Κυβερνήτης της Κοινοπολιτείας της Πενσυλβάνια** (*Governor of the Commonwealth of Pennsylvania*), είναι ο αρχηγός της πολιτείας, ο επικεφαλής της πολιτειακής κυβέρνησης, και ο ανώτατος εκτελεστικός αξιωματούχος της Αμερικανικής πολιτείας της Πενσυλβάνια. Ο Κυβερνήτης, διευθύνει επίσης, τις στρατιωτικές, αστυνομικές και λιμενικές δυνάμεις της Πενσυλβάνια. 

Σημερινός και 48ος Κυβερνήτης της Πενσυλβάνια, είναι ο Δημοκρατικός **[[Τζος Σαπίρο]]**, από τις 17 Ιανουαρίου 2023.

## Διαδοχή

## Πρώην κυβερνήτες (εν ζωή)

Αρχείο:Tom Ridge (cropped).jpg|**[[Τομ Ριτζ]]** (Ρ), (γενν. 1945), υπηρέτησε:1995–2001
Αρχείο:Mark S Schweiker 2001.jpg|**[[Μαρκ Σβάικερ]]** (Ρ), (γενν. 1953), υπηρέτησε:2001–2003
Αρχείο:Ed Rendell ID2004 crop (cropped).JPG|**[[Εντ Ρέντελ]]** (Δ), (γενν. 1944), υπηρέτησε:2003–2011 
Αρχείο:Governor Corbett cropped portrait May 2014.jpg|**[[Τομ Κόρμπετ]]** (Ρ), (γενν. 1949), υπηρέτησε:2011–2015
Αρχείο:Tom Wolf governor portrait 2019 (cropped).jpg|**[[Τομ Γουλφ]]** (Δ), (γενν. 1948), υπηρέτησε:2015–2023


## Δείτε ακόμα
* Πενσυλβάνια
* Κυβερνήτης
* Κυβερνήτης (Ηνωμένες Πολιτείες)
* Κατάλογος τρεχόντων Κυβερνητών των Ηνωμένων Πολιτειών
* Κατάλογος πολιτειακών νομοθετικών σωμάτων των ΗΠΑ

## Εξωτερικοί σύνδεσμοι
* Γραφείο του Κυβερνήτη της Πενσυλβάνια
* Πολιτεία της Πενσυλβάνια (επίσημη σελίδα)

## Παραπομπές



Πενσυλβανια
__ΕΥΡΕΤΗΡΙΟ__
Σαρανταπόταμος Αρκαδίας

Ο Σαρανταπόταμος είναι το μεγαλύτερο υδατόρευμα στην περιοχή της Τεγέας, το οποίο αποστραγγίζει το νοτιοανατολικό τμήμα του οροπεδίου της Τρίπολης. Ονομάστηκε Σαρανταπόταμος λόγω του μεγάλου αριθμού των ρευμάτων που ξεκινούν ανατολικά από τα χωριά Βούρβουρα και Κούτρουφα και τα οποία συμβάλλουν κοντά στα Βούρβουρα. Ακολουθεί διεύθυνση αρχικά προς δυτικά ενώ μετά στρέφεται προς Βορρά και μετά τη Γαρέα και πριν τη Μαγούλα δέχεται το Δολιανίτικο ποτάμι, τον αρχαίο Γορεάτη ή Γαρεάτη ή Γαράτη. Τα νερά του Σαρανταπόταμου καταλήγουν στις τρεις καταβόθρες του χωριού Παρθένι (Μπερτζοβά), που βρίσκεται στο όρος Παρθένιο. Μετά τη Μαγούλα ο Σαρανταπόταμος ονομάζεται και Γαράτης ή Ξεριάς.

Τα νερά από τις καταβόθρες εμφανίζονται νοτιοδυτικά του Αχλαδοκάμπου, στους πρόποδες του όρους Παρθένιο, στην καρστική πηγή Πνίκοβα ή (Μ)πνίκοβη ή Πηνίκοβη ή κεφαλάρι του Μπενικόβη και καταλήγουν στον χείμαρο Ξο(ρ)βριό, ο οποίος χύνεται στον Αργολικό κόλπο βόρεια του Κιβερίου.

Ο Παυσανίας τον ονομάζει Αλφειό και αναφέρει ότι πήγαζε από τα σύνορα της Τεγέας και της Λακεδαίμονος, εκεί που βρισκόταν ο αρχαίος Τεγεατικός δήμος Φυλακέων. Το σημείο στο οποίο συγκλίνουν τα ρέματα απο τα Κούτρουφα και τα Βούρβουρα, κοντά στην Κρύα Βρύση, ονομαζόταν Σύμβολα , λόγω της συμβολής των ρεμάτων.  Ο Παυσανίας αναφέρει επίσης ότι  χυνόταν στις καταβόθρες της λίμνης Τάκα και εμφανιζόταν πάλι στη θέση Φραγκόβρυσο της Ασέας. Στο 19ο αιώνα υπήρχε η παράδοση μεταξύ των χωρικών της περιοχής ότι κάποιος Τούρκος που είχε κτήματα στην λεκάνη της Τάκας  εξέτρεψε την κοίτη του ποταμού προς τα βόρεια ώστε να αποφευχθούν οι πλημμύρες.  Ο ισχυρισμός ότι κάποτε ο Σαρανταπόταμος χυνόταν στη λεκάνη της Τάκας αναφέρεται και από άλλους μελετητές.

Ο  Σαρανταπόταμος  δεν  έχει  σταθερή  ροή  ούτε  ακόμη την  χειμερινή  περίοδο ενώ σε περιόδους ισχυρών βροχοπτώσεων προκαλεί πλημμύρες στην περιοχή της Τεγέας.

## Παραπομπές


## Εξωτερικοί σύνδεσμοι
* Παρθένιον Αρκαδίας- Στις Καταβόθρες

Κατηγορία:Ποταμοί της Αρκαδίας
Πανούκλα του Χορού του 1518

εναλλ.=Die Wallfahrt der Fallsuechtigen nach Meulebeeck|μικρογραφία|Η χαρακτική απεικονίζει τρεις γυναίκες που έχουν πληγεί από την πανούκλα. Έργο βασισμένο στο πρωτότυπο σχέδιο του Pieter Brueghel, ο οποίος θεωρείται ότι ήταν μάρτυρας ενός από τα επακόλουθα ξεσπάσματα, το 1518 στη Φλάνδρα.
Η **χορευτική [[Πανώλη|πανούκλα]]** (ή επιδημία χορού) του 1518 ήταν μια περίπτωση μανίας χορού που συνέβη στο Στρασβούργο, στην Αγία Ρωμαϊκή Αυτοκρατορία, τον Ιούλιο του 1518, όταν 50 με 400 άνθρωποι αναφέρεται ότι χόρευαν για μέρες.

## Γεγονότα
Το ξέσπασμα της επιδημίας συνέβη τον Ιούλιο του 1518 όταν μια γυναίκα άρχισε να χορεύει ένθερμα σε έναν δρόμο στο Στρασβούργο.

Σημειώσεις γιατρών, κηρύγματα καθεδρικών ναών, τοπικά και περιφερειακά χρονικά, ακόμη και σημειώσεις που εκδίδονται από το δημοτικό συμβούλιο του Στρασβούργου αναφέρουν ξεκάθαρα ότι τα θύματα χόρευαν. Το γιατί δεν είναι γνωστό.

Ιστορικές πηγές συμφωνούν ότι ξεκίνησε το ξέσπασμα του χορού από μια γυναίκα η οποία άρχισε να χορεύει, και την οποία ακολούθησαν μια ομάδα κυρίως νεαρών γυναικών. Ο χορός δε φάνηκε να σταματάει. Διήρκεσε για τόσο μεγάλο χρονικό διάστημα που προσέλκυσε την προσοχή του δικαστή και του επισκόπου του Στρασβούργου μέχρι που ορισμένοι γιατροί παρενέβησαν και έβαλαν τους πληγέντες σε νοσοκομείο.

Συμβάντα παρόμοια με αυτά λέγεται ότι έχουν συμβεί καθ 'όλη τη διάρκεια της μεσαιωνικής εποχής, συμπεριλαμβανομένου του 11ου αιώνα στο Kölbigk Saxony, όπου πιστεύεται ότι τέτοια γεγονότα συνέβησαν ως συνέπεια δαιμονικής κατοχής ή θεϊκής κρίσης. Τον 15ο αιώνα στην Απουλία της Ιταλίας  μια γυναίκα δαγκώθηκε από ταραντούλα, το δηλητήριο της οποίας έκανε τη γυναίκα να χορεύει σπασμωδικά. Ο μόνος τρόπος για να θεραπεύσει το δάγκωμα ήταν ο χορός που περιλαμβάνει πολύ κούνημα του σώματος, σε συνδυασμό με το σωστό είδος μουσικής. Αυτή ήταν μια αποδεκτή θεραπεία από μελετητές όπως ο Athanasius Kircher.

## Παραπομπές


Πανουκλα
Κατηγορία:Ιστορίες του Μεσαίωνα
Κατηγορία:Ψυχολογικές παθήσεις και διαταραχές
Μινάμι-Τόρι-σίμα

Το **Μινάμι-Τόρι-σίμα** (南鳥島, σημ. «Νότια Νήσος των Πτηνών») είναι απομονωμένη ιαπωνική κοραλλιογενής ατόλη στον βορειοδυτικό Ειρηνικό Ωκεανό, η οποία βρίσκεται περίπου 1.848 χιλιόμ. νοτιοανατολικά του Τόκιο και 1.267 χιλιόμ. ανατολικά του πλησιέστερου ιαπωνικού νησιού, το Νότιο Ίβο Τζίμα των Νήσων Ογκασαβάρα, και σχεδόν σε ευθεία γραμμή μεταξύ του Τόκιο στην ηπειρωτική χώρα και της Νήσου Ουέηκ, 1.415 χλμ. μακρινότερα στα ανατολικά-νοτιοανατολικά. Το πλησιέστερο νησί στο Μινάμι-Τόρι-σίμα είναι η Ανατολική Νήσος στις Μαριάνες Νήσους, η οποία βρίσκεται 1.015 χιλιόμ. προς τα δυτικά-νοτιοδυτικά.

Είναι το ανατολικότερο έδαφος που ανήκει στην Ιαπωνία και το μόνο ιαπωνικό έδαφος στην Πλάκα του Ειρηνικού, πέρα της Τάφρου της Ιαπωνίας. Παρόλο που είναι μικρό (1,51 τετραγ. χιλιόμετρα) είναι στρατηγικής σημασίας, καθώς επιτρέπει στην Ιαπωνία να διεκδικεί αποκλειστική οικονομική ζώνη 428.875 τετραγων. χιλιομέτρων στα γύρω ύδατα. Αποτελεί επίσης το ανατολικότερο έδαφος του Τόκιο, όντας διοικητικά τμήμα του χωριού Ογκασαβάρα. Δεν υπάρχει πληθυσμός πολιτών, εκτός από το προσωπικό της Ιαπωνικής Μετεωρολογικής Υπηρεσίας, των Ιαπωνικών Δυνάμεων Αυτοάμυνας και της Ιαπωνικής Ακτοφυλακής που εξυπηρετούν προσωρινό χρόνο απασχόλησης στο νησί.

## Παραπομπές


Κατηγορία:Ατόλλες
Κατηγορία:Νησιά της Ιαπωνίας
Ντάλσλαντ

Το **Ντάλσλαντ** (, προφορά: [ˈdɑːlsland]) είναι σουηδική παραδοσιακή επαρχία του Γέταλαντ της νότιας Σουηδίας.

Βρίσκεται δυτικά της λίμνης Βένερν, συνορεύει με το Βέρμλαντ στα βόρεια, το Βέστεργκετλαντ στα νοτιοανατολικά, το Μπούχουσλεν στα δυτικά και τη Νορβηγία στα βορειοδυτικά.

Έχει χαμηλή πυκνότητα πληθυσμού περίπου 14 κατοίκους/km2 και μόνο μία πόλη σημαντικού μεγέθους, το Όμολ. Ο συνολικός πληθυσμός ανέρχεται σε 50.604. Οι ακατοίκητες περιοχές χαρακτηρίζονται από πυκνά δάση στα βορειοδυτικά υψίπεδα και λίμνες στα ανατολικά, δημιουργώντας το επίθετο, που χρησιμοποιείται συνήθως για το Ντάλσλαντ, της «επαρχίας της λίμνης της Σουηδίας».

Το λατινικό όνομα Ντάλια (*Dalia*), το οποίο χρησιμοποιείται συχνά για την ονομασία Ντάλσλαντ σε παλαιότερες εκτυπώσεις, μπορεί μερικές φορές να συναντηθεί.

## Δουκάτο
Από το 1772, οι Σουηδοί/ές Πρίγκιπες/ίσσες φέρουν τον τίτλο του/ης Δούκα/ισσας από διάφορες επαρχίες και είναι αποκλειστικά μόνο ονομαστικός τίτλος.
*Πρίγκιπας Ερρίκος (1310–1318), επίσης Δούκας του Σβίελαντ, Σόντερμανλαντ, Χάλαντ, Βέστεργκετλαντ και Βέρμλαντ 
*Πριγκίπισσα Ίνγκεμποργκ (1312–1326), επίσης Δούκισσα του Σβίαλαντ, Σόντερμανλαντ, Χάλαντ, Βέστεργκετλαντ και Βέρμλαντ 
*Πρίγκιπας Μάγκνους (1560–1595), επίσης Δούκας του Έστεργκετλαντ

## Παραπομπές

Κατηγορία:Γεωγραφία της Σουηδίας
Βόρεια Βοθνία

Η **Βόρεια Βοθνία** ή **Νορμπότεν** (, προφορά: [ˈnɔ̂rːˌbɔtːɛn]) είναι σουηδική επαρχία στο βόρειο τμήμα της Σουηδίας. Συνορεύει νότια με το Βεστερμπότεν, δυτικά με το Λάπλαντ και ανατολικά με τη Φινλανδία.

Οι παραδοσιακές επαρχίες της Σουηδίας δεν εξυπηρετούν διοικητικούς ή πολιτικούς σκοπούς, αλλά είναι ιστορικές και πολιτιστικές οντότητες. Σε αυτήν την περίπτωση, ωστόσο, ο νομός είναι παλαιότερος από την επαρχία. Όταν σχηματίστηκαν τα νέα εθνικά σύνορα με το Ρωσικό Μεγάλο Δουκάτο της Φινλανδίας, η επαρχία του Βεστερμπότεν χωρίστηκε στα δύο και σχημάτισε τους δήμους Κόλαρι, Μούνιο, Πέλο, Τόρνιο και Ιλιτόρνιο. 

Ωστόσο, το Φινλανδικό Βεστερμπότεν δεν αναγνωρίζεται αρκετά ως η ιστορική του επαρχία, επομένως συγχωνεύεται συνήθως με το Έστερμποτεν (*Ostrobothnia*), ωστόσο αφήνει το Μούνιο στο Λάπλαντ. Οι βορειότερες από τις κομητείες της Σουηδίας δημιουργήθηκαν το 1810 αποτελούμενες από τα βόρεια μέρη του Λάπλαντ και του Βεστερμπότεν. Μετά από αυτό, το βόρειο Βεστερμπότεν εξελίχθηκε σταδιακά ως δική του επαρχία.

## Παραπομπές

Κατηγορία:Γεωγραφία της Σουηδίας
Όνγκερμανλαντ

Το **Όνγκερμανλαντ** (, προφορά: [ˈɔ̂ŋːɛrmanˌland]) είναι ιστορική επαρχία στο βόρειο τμήμα της Σουηδίας. Συνορεύει με το Λάπλαντ, το Βεστερμπότεν, τον Βοθνιακό Κόλπο, το Μίεντελπαντ και το Γιέμτλαντ.

Το όνομα προέρχεται από τον παλιό θυμό της Νορβηγίας, που σημαίνει "βαθύ φιόρδ" και αναφέρεται στην βαθιά εκβολή του ποταμού Όνγκερμαν. Παλαιότερα η επαρχία ήταν γνωστή, στα μεσαιωνικά λατινικά, ως Όνγκερμανια (*Angermannia*).

## Δουκάτο
Από το 1772, οι Σουηδοί/ές Πρίγκιπες/ίσσες φέρουν τον τίτλο του/ης Δούκα/ισσας από διάφορες επαρχίες και είναι αποκλειστικά μόνο ονομαστικός τίτλος.
*Πρίγκιπας Ερρίκος (1302–1310), επίσης Δούκας του Σβίελαντ, Σόντερμανλαντ, Χάλαντ, Βέστεργκετλαντ και Βέρμλαντ 
*Πριγκίπισσα Ίνγκεμποργκ (1318–1321), επίσης Δούκισσα του Σβίαλαντ, Σόντερμανλαντ, Χάλαντ, Βέστεργκετλαντ και Βέρμλαντ 
*Πρίγκιπας Κάρολος (1560–1604), επίσης Δούκας του Νάρκε
*Πριγκίπισσα Μαρία (1579–1589), επίσης Δούκισσα του Νάρκε
*Πριγκίπισσα Χριστίνα (1592–1604), επίσης Δούκισσα του Νάρκε
*Διάδοχος Πρίγκιπας Γουσταύος Αδόλφος (1604–1607)
*Πρίγκιπας Κάρολος Φίλιππος (1607–1618), επίσης Δούκας του Νάρκε
*Πρίγκιπας Κάρολος (1772–1809)
*Πριγκίπισσα Καρλότα (1774–1809)
*Πρίγκιπας Όσκαρ (1811–1844)
*Διάδοχος Πριγκίπισσα Ιωσηφίνα (1823–1844)
*Πρίγκιπας Κάρολος Όσκαρ (1852–1854)
*Πρίγκιπας Γουλιέλμος (1884–1965)
*Πριγκίπισσα Μαρία (1909–1914)
*Πρίγκιπας Αλέξανδρος (2016–σήμερα)

## Παραπομπές


Κατηγορία:Γεωγραφία της Σουηδίας
Γιέστρικλαντ

Το **Γιέστρικλαντ** (, προφορά: [ˈjɛ̌sːtrɪkland]) είναι ιστορική επαρχία στην ανατολική ακτή της Σουηδίας. Συνορεύει με το Ούπλαντ, το Βέστμανλαντ, τη Νταλάρνα, το Χέλσινγκλαντ και τον Βοθνιακό Κόλπο. Το Γιέστρικλαντ είναι το νοτιότερο τμήμα του Νόρλαντ.

## Δουκάτο
Από το 1772, οι Σουηδοί/ές Πρίγκιπες/ίσσες φέρουν τον τίτλο του/ης Δούκα/ισσας από διάφορες επαρχίες και είναι αποκλειστικά μόνο ονομαστικός τίτλος.
*Πριγκίπισσα Μαγδαληνή (1982-σήμερα), επίσης Δούκισσα του Χέλσινγκλαντ

## Παραπομπές

Κατηγορία:Γεωγραφία της Σουηδίας
Bitcoin Core

μικρογραφία|Το λογότυπο της bitcoin core
Το bitcoin core είναι ένα λογισμικό ανοιχτού κώδικα και το τέταρτο στη σειρά bitcoin. Χρησιμοποιείτε σαν ένα ψηφιακό πορτοφόλι που περιέχει τα bitcoins που κάνουν mine οι χρήστες του ή σαν έναν server για περισσότερες συναλλαγές. Δημιουργήθηκε από Ρώσους με  παρόμοιο κώδικα από αυτού του bitcoin και του Natoshi Shakamoto.

## Παραπομπές


Κατηγορία:Λογισμικό ανοικτού κώδικα
Γιέμτλαντ

Το **Γιέμτλαντ** (, προφορά: [ˈjɛ̌mːtland]) είναι ιστορική επαρχία στο κέντρο της Σουηδίας στη βόρεια Ευρώπη. Συνορεύει με το Χαργιεντόλεν και το Μίεντελπαντ στα νότια, το Όνγκερμανλαντ στα ανατολικά, Λάπλαντ στα βόρεια και το Τρόντελαγκ και τη Νορβηγία στα δυτικά. 

Το Γιέμτλαντ καλύπτει έκταση 34.009 τετραγωνικών χιλιομέτρων, το 8,3% της συνολικής έκτασης της Σουηδίας και είναι η δεύτερη μεγαλύτερη επαρχία στη Σουηδία. Έχει πληθυσμό 115.331, και η πλειονότητα των οποίων ζει στο Storsjöbygden, την περιοχή γύρω από τη λίμνη Στορχάν. Το Έστερσουντ είναι η μόνη πόλη του Γιέμτλαντ και είναι η 24η πιο πυκνοκατοικημένη πόλη στη Σουηδία.

## Δουκάτο
Από το 1772, οι Σουηδοί/ές Πρίγκιπες/ίσσες φέρουν τον τίτλο του/ης Δούκα/ισσας από διάφορες επαρχίες και είναι αποκλειστικά μόνο ονομαστικός τίτλος.
*Πρίγκιπας Κάρολος Γουσταύος (1946–1973)

## Παραπομπές

Κατηγορία:Γεωγραφία της Σουηδίας
Ανατολικό Γκότλαντ

Το **Ανατολικό Γκότλαντ** ή **Έστεργκετλαντ** (, προφορά: [ˈœ̂sːtɛrˌjøːtland]) είναι σουηδική παραδοσιακή επαρχία, στη νότια Σουηδία. Συνορεύει με το Σμόλαντ, το Βέστεργκετλαντ, το Νάρκε, το Σόντερμανλαντ και τη Βαλτική Θάλασσα. 

Στην παλαιότερη αγγλική ονομασία, χρησιμοποιείται επίσης η λατινική έκδοση *Οστρογόθια* ("Ostrogothia"). Η αντίστοιχη διοικητική κομητεία, η Κομητεία Έστεργκετλαντ, καλύπτει ολόκληρη την επαρχία και τμήματα γειτονικών επαρχιών. 

## Δουκάτο
Από το 1772, οι Σουηδοί/ές Πρίγκιπες/ίσσες φέρουν τον τίτλο του/ης Δούκα/ισσας από διάφορες επαρχίες και είναι αποκλειστικά μόνο ονομαστικός τίτλος.
*Πρίγκιπας Μάγκνους (1560–1595), επίσης Δούκας του Ντάλσλαντ 
*Πρίγκιπας Ιωάννης (1606–1618), επίσης Δούκας της Φινλανδίας
*Πριγκίπισσα Μαρία Ελισάβετ (1612–1618)
*Πρίγκιπας Φρειδερίκος Αδόλφος (1772–1803)
*Πρίγκιπας Όσκαρ (1829–1872)
*Πριγκίπισσα Σοφία (1857–1872)
*Πρίγκιπας Κάρολος (1911–1937)
*Πριγκίπισσα Στέλλα (2012–σήμερα)

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Σουηδίας
Σεισμική κρίση στον δυτικό Κορινθιακό το 2020-2021

Οι σεισμοί της Ναυπάκτου ήταν μία σεισμική ακολουθία στον δυτικό Κορινθιακό κόλπο που ξεκίνησε στις 23 Δεκεμβρίου 2020, ανοικτά του Μαραθιά Φωκίδας και διήρκησε αρκετούς μήνες. Ο ισχυρότερος σεισμός της ακολουθίας έλαβε χώρα στις 17 Φεβρουαρίου 2021 και είχε μέγεθος Mw 5,3.

## Σεισμοί
Η σεισμική δραστηριότητα ξεκίνησε στις 23 Δεκεμβρίου 2020 και ώρα 02:22:31 με σεισμό μεγέθους 4,4 βαθμών της κλίμακας Ρίχτερ και στις 16:58:24 την ίδια μέρα με έναν ακόμα σεισμό 4,8 Ρίχτερ στην ίδια περιοχή ενώ λίγες ώρες αργότερα στις 22:02:26 σημειώθηκε πάλι σεισμός μεγέθους 4,3 Ρίχτερ, λίγες μέρες μετά στις 30 Δεκεμβρίου 2020 σημειώθηκε νέος σεισμός μεγέθους 4,5 Ρίχτερ. Ο πρώτος σεισμός έχει επίκεντρο στη βόρεια ακτή του Κορινθιακού κοντά στον Μαραθιά Φωκίδας. Αυτοί οι σεισμοί αποτελούν το πρώτο σεισμικό σμήνος της ακολουθίας. Η συγκεκριμένη περιοχή είναι ιδιαίτερα ενεργή στις αρχές του 21ου αιώνα, δίνοντας ένα σμήνος σεισμών τον χρόνο (με εξαίρεση το 2003 και το 2005).

Στις 13 Ιανουαρίου 2021 και ώρα 00:09:57 σημειώθηκε σεισμός 5,2 Ρίχτερ και ακολούθησαν 3 ακόμα σεισμοί 4,6 Ρίχτερ (ώρα 00:29:39), 4,5 Ρίχτερ (ώρα 00:32:57), 4,7 Ρίχτερ (ώρα 00:56:48). Αυτοί οι σεισμοί αποτελούν το δεύτερο σεισμικό σμήνος και είχε επίκεντρο ανατολικότερα, κοντά στο νησί Τριζόνια.

Στις 17 Φεβρουαρίου 2021 σημειώθηκε νέος σεισμός 4,3 Ρίχτερ (ώρα 04:33:41) και στις 05:36:07 σημειώθηκε ο κύριος σεισμός μεγέθους 5,5 Ρίχτερ και ακολούθησαν δύο μετασεισμοί μεγέθους 4,3 Ρίχτερ (ώρα 06:10:26) και 4,8 Ρίχτερ (ώρα 06:38:51). Αυτοί οι σεισμοί αποτελούν το τρίτο σεισμικό σμήνος της ακολουθίας και είχαν επίκεντρο κοντά στον Ψαθόπυργο Αχαΐας.

Οι μετασεισμοί συνεχίστηκαν μέχρι και τον Μάιο του 2021.

Οι σεισμοί έγιναν αισθητοί σε Αχαΐα, Αιτωλοακαρνανία, Κορινθία, Φωκίδα, Βοιωτία και Φθιώτιδα ορισμένοι εκ των οποίων έγιναν αισθητοί και στην Αθήνα.

## Καταστροφές
Από τον σεισμό της 13ης Ιανουαρίου στο Μοναστηράκι Δωρίδας γκρεμίστηκε μάντρα σπιτιού ενώ στην Εθνική Οδό Ναυπάκτου-Ιτέας σημειώθηκε κατολίσθηση κοντά στην περιοχή του Μαραθιά.

Πόλοι κάτοικοι των γύρω περιοχών βγήκαν και κοιμήθηκαν έξω από τα σπίτια τους.

Οι εντάσεις στην πλειόσειστη περιοχή έφτασαν το VIII.

## Παραπομπές


Κορινθιακος 2020
Σταυρός Δράμας

Ο **Σταυρός** είναι πεδινό χωριό της Ανατολικής Μακεδονίας στην Περιφερειακή Ενότητα Δράμας, το οποίο βρίσκεται στα βορειοδυτικά της πεδιάδας της Δράμας σε υψόμετρο 120 μέτρα. Απέχει περίπου 7 χλμ. Α. από την Προσοτσάνη (έδρα του δήμου) και 9 χλμ. Δ.-ΒΔ. από την πόλη της Δράμας. Βορειοδυτικά του χωριού είναι η Πετρούσσα, βορειοανατολικά ο Ξηροπόταμος, νοτιοανατολικά ο Μυλοπόταμος ενώ μέσα από τον οικισμό περνάει η ΕΟ Δράμας - Κάτω Νευροκοπίου που καταλήγει στα σύνορα με τη Βουλγαρία. Αναφέρεται επίσημα για πρώτη φορά ως ξεχωριστός οικισμός το 1971 να απογράφεται στην τότε κοινότητα Πετρούσης. Σύμφωνα με το Πρόγραμμα «Καλλικράτης» μαζί με την Πετρούσσα αποτελεί την τοπική κοινότητα Πετρούσσης που υπάγεται στη δημοτική ενότητα Προσοτσάνης του Δήμου Προσοτσάνης και σύμφωνα με την απογραφή του 2011 έχει ως πληθυσμό 156 κατοίκους.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Προσοτσάνης
Δημήτρης Στεφάνου

Ο **Δημήτρης Στεφάνου** (1968-2014) ήταν Έλληνας πολιτικός. Γεννήθηκε στην Αθήνα το 1968 και εργάστηκε ως διευθύνων επιμελητής στο Ινστιτούτο για το Γερμανικό και Ευρωπαϊκό Δίκαιο των Πολιτικών Κομμάτων στο Πανεπιστήμιο του Χάγκεν.

Διετέλεσε επιστημονικός συνεργάτης στο Γραφείο του Νομικού Συμβούλου του Πρωθυπουργού, επί πρωθυπουργίας Κώστα Σημίτη και στο Κέντρο Ανάλυσης και Σχεδιασμού του Υπουργείου Εξωτερικών, επί υπουργίας Γιώργου Παπανδρέου, μετέχοντας στις διαπραγματεύσεις για το Κυπριακό και την ένταξη της Κύπρου καθώς και για το Ευρωπαϊκό Σύνταγμα. Έως το 2009 είχε την ευθύνη της Γραμματείας του Πολιτικού Συμβουλίου του ΠΑΣΟΚ και διετέλεσε Γενικός Γραμματέας του υπουργείου Εσωτερικών (2009 - 2011), Γενικός Γραμματέας Μέσων Ενημέρωσης (2011-2012) και Γενικός Γραμματέας του υπουργείου Διοικητικής Μεταρρύθμισης (2012-2014).

Στις 28 Ιουλίου 2014, ο Δημήτρης Στεφάνου απεβίωσε σε ηλικία 46 ετών από καρκίνο.

Προς τιμήν του, στις 31 Ιουλίου 2019 η κεντρική αίθουσα συνεδριάσεων του υπουργικού συμβουλίου στο Μέγαρο Μαξίμου ονομάστηκε «Δημήτρης Στεφάνου».

## Παραπομπές

Κατηγορία:Έλληνες πολιτικοί
Πράβετς (υπολογιστές)

Οι **Πράβετς** (Правец) ήταν Βουλγαρικοί υπολογιστές που παρήχθησαν από το 1979 έως τις αρχές της δεκαετίας του 1990. Παράγονταν στην πόλη Πράβετς, με μερικά συστατικά και λογισμικό να παράγεται στη Στάρα Ζαγόρα, Φιλιππούπολη, και άλλες βουλγαρικές πόλεις.

## Ιστορία
Ο πρώτος προσωπικός υπολογιστής που παράχθηκε στη Βουλγαρία, ο IMKO-1, ήταν ένα πρωτότυπο των υπολογιστών Πράβετς οι οποίοι αναπτύχθηκαν από τον Ιβάν Βασίλιεφ Μαρανγκόζοφ, ο οποίος κατηγορήθηκε ότι αντέγραψε τα χαρακτηριστικά του Apple II. Στην πραγματικότητα, ο IMKO-1 ήταν ένας σχεδόν ολόιδιος κλώνος του αμερικανικού Apple 2 με λίγες εξαιρέσεις - τα κεφαλαία γράμματα, το πληκτρολόγιο και το πίνακα χαρακτήρων (τα μικρά λατινικά γράμματα αντικαταστάθηκαν από κυριλλικά κεφαλαία γράμματα) και την παροχή ενέργειας (τα πρώτα μοντέλα χρησιμοποιούσαν βαθιά γραμμικές μονάδες τροφοδότησης). Μερικά πρώτα μοντέλα παρήχθησαν στο Ινστιτούτο Τεχνικών Κυβερνετικής και Ρομποτικής, τμήμα της Βουλγαρικής Ακαδημίας Επιστημών. Λίγο αργότερα ξεκίνησε η βιομηχανική παραγωγή των υπολογιστών στο Πράβετς.

Η γραμμή των βουλγαρικών προσωπικών υπολογιστών την περίοδο που κυκλοφόρησαν ήταν απαγορευτικά ακριβή για τους καταναλωτές και επίσης πωλήθηκαν μόνο σε διάφορους κυβερνητικούς θεσμούς, την εκπαίδευση, το στρατό και τη διοίκηση.

Οι υπολογιστές Πράβετς είχαν μεγάλη σημασία στην οικονομία της Κομεκόν.

## Παραπομπές


Κατηγορία:Προσωπικοί υπολογιστές
Γκραντ Ράπιντς (Μίσιγκαν)

Το **Γκραντ Ράπιντς** (αγγλικά: **Grand Rapids, Michigan**), είναι πόλη των ΗΠΑ στην πολιτεία Μίσιγκαν. Αποτελεί την δεύτερη μεγαλύτερη σε πληθυσμό του Μίσιγκαν, καθώς και την έδρα της κομητείας του Κεντ. Η πόλη, βρίσκεται κατά μήκος του ποταμού Γκραντ, και ανατολικά της λίμνης Μίσιγκαν. 

Ο πληθυσμός του Γκραντ Ράπιντς, ανέρχεται στους 202,767 κατοίκους (εκτιμήσεις για το 2021), ενώ για την μητροπολιτική περιοχή του Γκραντ Ράπιντς, ξεπερνά τους 1,089,370 κατοίκους (2021).

Είναι ο σημαντικότερος οικονομικός και πολιτιστικός κόμβος στο δυτικό Μίσιγκαν, καθώς και η ταχύτερα αναπτυσσόμενη μεγάλη πόλη στην πολιτεία, και μία από τις πιο γρήγορα αναπτυσσόμενες στις μεσοδυτικές Ηνωμένες Πολιτείες. 

Η πόλη και τα ευρύτερα περίχωρα, είναι οικονομικά διαφορετικές, βασισμένες κυρίως, στις υπηρεσίες υγειονομικής περίθαλψης, στην επιπλοποιία, στην τεχνολογία πληροφοριών, την αυτοκινητοβιομηχανία, την αεροπορία, καθώς και σε βιομηχανίες καταναλωτικών αγαθών. Επίσης, το Γκραντ Ράπιντς, αποτελεί έδρα του Πολιτειακού Πανεπιστημίου "Grand Valley".

Η πόλη του Γκραντ Ράπιντς, αποτελεί ιδιαίτερη πατρίδα και τόπος ταφής, του 38ου Προέδρου των Ηνωμένων Πολιτειών, Τζέραλντ Φορντ (1913-2006). Λόγω αυτού του γεγονότος, το διεθνές αεροδρόμιο του Γκραντ Ράπιντς, καθώς και ένας κύριος αυτοκινητόδρομος, έχουν λάβει την ονομασία του.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μίσιγκαν
Κατηγορία:Έδρες κομητειών του Μίσιγκαν